મને કોઈ પૂછે તમે ક્યા દેવમાં માનો છો ? હું કહું છું કે વાચકો મારા દેવ છે, મારા અન્નદેવતા છે. વાચકો થકી જ હું જીવું છું. પણ આજે ખાસ યુવાવાચકોની હું સહિષ્ણુતા, સદભાવ અને પ્રેમની ભિક્ષા અને વડીલોના આશીર્વાદ માગું છું. હજી 90ની ઉંમર સુધી કલમમાં બળ મળે એ માટે તમારી શુભેચ્છા માટે ભિક્ષાપાત્ર રજૂ કરું છું. મારી સમજણ પેદા થઈ અને વાંચતો થયા પછી મેં સ્વામી વિવેકાનંદ અને પશ્ચિમના સૉક્રેટિસના ઉદ્દગારોમાંથી ખૂબ-ખૂબ પ્રેરણા મેળવી છે.